Σχεδιασμός, Οργάνωση και Διαχείριση Συστημάτων Μεταφορών
Creators: name: Μπούρα, Ευαγγελία Βενετίου
Publisher: name: Aristotle University of Thessaloniki
Year: 2008
Subjects: Πολυτεχνική Σχολή ΑΠΘ
Μετακίνηση
Στάθμευση
Ερευνα μέσω διαδικτύου
Polytechnics AUTH
Transportation
Parking
Survey through internet

description: Ένα σύστημα μεταφορών αποτελείται από τρία βασικά στοιχεία: τα οχήματα, τα δίκτυα μεταφορών, όπου κινούνται τα οχήματα και τις τερματικές εγκαταστάσεις που εξυπηρετούν τα οχήματα, όταν δεν κινούνται.Ο βαθμός εξυπηρέτησης που προσφέρει ένα αυτοκίνητο εξαρτάται ιδιαίτερα από την εξασφάλιση κατάλληλων χώρων στάθμευσης στα άκρα των διαδρομών που πραγματοποιεί. Αυτό δεν είναι πάντα εφικτό, ιδιαίτερα σε κεντρικές περιοχές ή χώρους μεμονωμένων χρήσεων γης.Μια τέτοια περίπτωση αποτελεί και ο χώρος του Πανεπιστημίου και πιο συγκεκριμένα η Πολυτεχνική Σχολή του Α.Π.Θ., που αποτελεί αντικείμενο μελέτης της παρούσας εργασίας. Στο χώρο αυτό υπάρχουν οκτώ χώροι στάθμευσης, διαμορφωμένοι και μη, οι οποίοι εξυπηρετούν τόσο τους εργαζόμενους της Π.Σ. όσο και τους φοιτητές.Στα πλαίσια της παρούσας εργασίας διερευνώνται τα χαρακτηριστικά και οι συνήθειες μετακινήσεων και στάθμευσης των εργαζομένων της Πολυτεχνικής Σχολής. Για το σκοπό αυτό συντάχθηκε ένα ερωτηματολόγιο, το οποίο τους διανεμήθηκε μέσω του Διαδικτύου. Η ανάλυση των απαντήσεων που δόθηκαν περιγράφει εν συντομία τον τρόπο με τον οποίο μετακινούνται οι εργαζόμενοι προς και από την Πολυτεχνική Σχολή και τις ανάγκες στάθμευσης που δημιουργούνται.Παράλληλα, αντικείμενο μελέτης αποτέλεσε η διερεύνηση του κατά πόσο μια έρευνα της μορφής αυτής, δηλαδή μέσω του Διαδικτύου, μπορεί να είναι αποτελεσματική και να οδηγήσει σε αξιόπιστα συμπεράσματα. Στα πλαίσια αυτού εξετάζονται τα πλεονεκτήματα και τα μειονεκτήματα της μεθοδολογίας αυτής και περιγράφεται η εκτίμηση που διαμορφώθηκε στην ομάδα μελέτης σχετικά με αυτήν.
description: A system of transport consists of three basic elements: vehicles, the transportation network and the terminals, that serve for the parking of the vehicles when they don’t move.Whether a vehicle offers satisfying service or not depends on the possibility to ensure a parking lot at the edges of a trip. This is not always possible especially in the centre of a town or in areas of specific uses.Such a case is the area of the university and particularly the Polytechnics School of Aristotle University of Thessaloniki that is the subject of the current case study. In this area there are eight parking lots, tidied up or not, that serve the students and the people working there.Within the scope of the following thesis, the movement and parking characteristics of people working in the Polytechnics are under investigation. In order to do that a questionnaire was composed and distributed to the employees through internet. The analysis of their answers describes the way the employees head to their job or their home and the needs for parking that are created in the Polytechnics.At the same time, subject of the case study was also the question whether a research of this kind, that is through internet, can be effective. In order to do that, the advantages and disadvantages of the methodology are presented as also the conclusions of the team that realized the research.